Asocijacija Kulturanova u saradnji sa Pokrajinskim sekretarijatom za obrazovanje, propise, upravu i nacionalne manjine-nacionalne zajedniceraspisuje **Nagradni konkurs za izbor video rada na temu "Multikulturalnost i etnička raznolikost u Vojvodini**", na kojem pravo učešća imaju učenici srednjih škola iz AP Vojvodine.

Konkurs se raspisuje za podnošenje autorskih video materijala na temu multikulturalizma i unapređenja međunacionalne tolerancije ili očuvanja kulturnog identiteta etničkih zajednica u AP Vojvodini.

Na Konkurs se podnosi video materijal kratke video forme (animacija, film, klip, prezentacija i drugi oblici video forme) trajanja od 1 do 10 minuta koja se bavi nekom od navedenih tema:

* Multikulturalizam i etnički diverzitet u AP Vojvodini;
* Očuvanje i unapređenje međuetničke tolerancije;
* Očuvanje kulturnog identiteta jedne ili više etničkih zajednica iz AP Vojvodine.

Navedene teme između ostalog mogu biti obrađivane i putem prikaz višejezičnosti i višejezične interakcije kroz razne forme umetničkog izražavanja (muzika, pozorište, igra); prikaza višejezičnosti u različitim oblicima video forme (animacija, film, kratki video klip-ovi); video prikaza multikulturalne forme umetničkog izražavanja (višejezične predstave, nastupi, performansi); kratkih intervjua na temu višejezičnosti i stavova mladih na temu multietničnosti; video prikaza specifičnih i autentičnih etnografskih elemenata kulture nacionalnih zajednica (običaja, manifestacija, folklornih elemenata), slika sa pratećim objašnjenjem autora u video formatu.

Konkurs je otvoren do 28.12.2020. godine.

Za autore najuspešnijih redova obezbeđene su prigodne nagrade.

Više informacija o pomenutom konkursu mogu se pronaći u tekstu konkursa.

Radovi i prateća dokumentacija se podnose u elektronskom obliku putem aplikacije na internet strani Sekretarijata na adresi <http://185.166.125.137/konkursi>